《青溪桥》
宋代·王遂

倬彼清溪兮山高水长，上承黟歙兮下接钱唐。
雨稍渐渍兮众流汤汤，家具舟楫兮商旅伏藏。
繄四海以为家兮何独困此一方，视已同溺兮用造舟以为梁。
顾一岁之一新兮岁旱则亡，眷令长之远虑兮不间雨暘。
晴日当空兮余备不忘，帝用时以安下民兮余敢不强。
虽倾余之囊橐兮使皆即乎康庄，彼虑如近忧兮令虽法而何伤。
公虽忧而民喜兮百世蒸尝。

作者简介：王遂，字去非，一字颖叔，枢密副使王韶之玄孙，后为镇江府金坛人，宋代名臣。 嘉泰二年进士，调富阳主簿，历官差干办诸司审计司。绍定三年，知邵武军兼福建招捕司参议官。后任工部尚书。